钦定古今图书集成/明伦汇编/闺媛典/第008卷 > 《有所思》〈一作刘希夷诗题云代悲白头翁〉前人
## 钦定古今图书集成/明伦汇编/闺媛典/第008卷 > 《有所思》〈一作刘希夷诗题云代悲白头翁〉前人

“洛阳城东桃李花，飞来飞去落谁家？幽闺女儿惜颜
色，坐见落花长叹息。今年花落颜色改，明年花开复
谁在？已见松柏摧为薪，更闻桑田变成海。古人无复
洛城东，今人还对落花风。年年岁岁花相似，岁岁年
年人不同。寄言全盛红颜子，须怜半死白头翁。”“此翁
白头真可怜，伊昔红颜美少年。公子王孙芳树下，清”
歌妙舞落花前。光禄池台交锦绣，将军阁上画神仙。
一朝卧病无相识，三春行乐在谁边。婉转蛾眉能几
时，须臾鹤发乱如丝。但看古来歌舞地，唯有黄昏鸟
雀飞。